CELEX: 
Language: et
Date: 2011-09-27 00:00:00
Title: 2011/584/EL: Euroopa Parlamendi otsus, 10. mai 2011 , Euroopa Ravimiameti 2009. aasta eelarve täitmisele heakskiidu andmise kohta#Euroopa Parlamendi resolutsioon, 10. mai 2011 , tähelepanekutega, mis on Euroopa Ravimiameti 2009. aasta eelarve täitmisele heakskiidu andmist käsitleva otsuse lahutamatu osa

27.9.2011   
            
            
               ET
            
            
               Euroopa Liidu Teataja
            
            
               L 250/173
            
         EUROOPA PARLAMENDI OTSUS,
   10. mai 2011,
   Euroopa Ravimiameti 2009. aasta eelarve täitmisele heakskiidu andmise kohta
   (2011/584/EL)
   EUROOPA PARLAMENT,
   
               —
            
            
               võttes arvesse Euroopa Ravimiameti 2009. aasta lõplikku raamatupidamise aruannet;
            
         
               —
            
            
               võttes arvesse kontrollikoja aruannet Euroopa Ravimiameti eelarveaasta 2009 raamatupidamise aastaaruande kohta koos ameti vastustega (1);
            
         
               —
            
            
               võttes arvesse nõukogu 15. veebruari 2011. aasta soovitust (05892/2011 – C7-0052/2011);
            
         
               —
            
            
               võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
            
         
               —
            
            
               võttes arvesse Euroopa Parlamendi ja nõukogu määrust (EÜ) nr 726/2004, (3) millega asutatakse Euroopa ravimiamet, eriti selle artiklit 68;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94;
            
         
               —
            
            
               võttes arvesse kodukorra artiklit 77 ja VI lisa;
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A7-0153/2011),
            
         
               1.
            
            
               lükkab edasi otsuse heakskiidu andmise kohta Euroopa Ravimiameti tegevdirektori tegevusele ameti 2009. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Ravimiameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Jerzy BUZEK
      
      
         
            Peasekretär
         
         Klaus WELLE
      
   
   
      (1)  ELT C 338, 14.12.2010, lk 28.
   
      (2)  EÜT L 248, 16.9.2002, lk 1.
   
      (3)  ELT L 136, 30.4.2004, lk 1.
   
      (4)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      10. mai 2011,
      tähelepanekutega, mis on Euroopa Ravimiameti 2009. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Ravimiameti 2009. aasta lõplikku raamatupidamisaruannet;
               
            
                  —
               
               
                  võttes arvesse kontrollikoja aruannet Euroopa Ravimiameti eelarveaasta 2009 raamatupidamise aastaaruande kohta koos ameti vastustega (1);
               
            
                  —
               
               
                  võttes arvesse nõukogu 15. veebruari 2011. aasta soovitust (05892/2011 – C7-0052/2011);
               
            
                  —
               
               
                  võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
               
            
                  —
               
               
                  võttes arvesse Euroopa Parlamendi ja nõukogu määrust (EÜ) nr 726/2004, (3) millega asutatakse Euroopa ravimiamet, eriti selle artiklit 68;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185, (4) eriti selle artiklit 94;
               
            
                  —
               
               
                  võttes arvesse siseauditi talituse koostatud siseauditi aastaaruannet Euroopa Ravimiameti tegevuse kohta 2009. aastal;
               
            
                  —
               
               
                  võttes arvesse kodukorra artiklit 77 ja VI lisa;
               
            
                  —
               
               
                  võttes arvesse eelarvekontrollikomisjoni raportit ning keskkonna-, rahvatervise- ja toiduohutuse komisjoni arvamust (A7-0153/2011),
               
            
                  A.
               
               
                  arvestades, et kontrollikoda esitas Euroopa Ravimiameti 2009. aasta raamatupidamise aastaaruannet käsitlevas aruandes märkustega arvamuse selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 5. mail 2010. aastal heakskiidu ameti tegevdirektori tegevusele ameti 2008. aasta eelarve täitmisel (5) ning heakskiidu andmise otsusele lisatud resolutsioonis muu hulgas
                  
                              —
                           
                           
                              tundis muret kontrollikoja auditileidude pärast, mille kohaselt kanti eelarveassigneeringutest järgmisse eelarveaastasse üle 36 000 000 eurot (19,7 % eelarvest) ja 9 700 000 euro (st 5,3 % eelarvest) väärtuses assigneeringuid tühistati;
                           
                        
                              —
                           
                           
                              palus ametil parandada oma hankemenetluste kvaliteeti, et kõrvaldada kontrollikoja leitud puudused (nt hinnakriteeriumide ebasobivad hindamismeetodid ja valitud menetluste ebapiisav põhjendatus);
                           
                        
            
                  C.
               
               
                  arvestades, et ameti 2009. aasta eelarve oli 194 000 000 eurot, mis on 6,28 % suurem kui 2008. aasta eelarve;
               
            
                  D.
               
               
                  arvestades, et ameti eelarvet rahastatakse üheaegselt nii liidu eelarvest, mis andis 2009. aastal 18,52 % ameti kogutuludest, kui ka suuremas osas teenustasudest, mida maksavad ravimitööstusettevõtjad, kusjuures liidu eelarve üldine osakaal vähenes 2009. aastal 2008. aastaga võrreldes 9,2 % võrra,
               
            
         Üldkaalutlused
      
      
                  1.
               
               
                  tunneb tõsist muret ameti vastuste pärast sellistele kontrollikoja ja siseauditi talituse tõstatatud olulistele küsimustele nagu:
                  
                              i)
                           
                           
                              hankemenetluste haldus;
                           
                        
                              ii)
                           
                           
                              töötajate ja ekspertide huvide konfliktide kindlakstegemise ja lahendamise rakenduskorra mittejärgimine;
                           
                        
                              iii)
                           
                           
                              töötajate värbamisel kasutatavad kriteeriumid;
                           
                        
            
                  2.
               
               
                  on eelkõige arvamusel, et eelnimetatud aspektid võivad põhjustada järgmist:
                  
                              i)
                           
                           
                              järjepidevad vead hankemenetluse halduses, nagu need, mis leiti 2009. aastal ja mis puudutasid olulist osa ameti kogueelarvest ja mis võivad ohustada ameti raamatupidamise aastaaruande aluseks olevate tehingute seaduslikkust ja korrektsust;
                           
                        
                              ii)
                           
                           
                              potentsiaalne oht ravimite hindamises osalevate ekspertide või töötajate sõltumatuse vähenemisele;
                           
                        
                              iii)
                           
                           
                              töötajate või ekspertide värbamisel esinevad võimalikud puudused, mis võivad põhjustada mitte ainult pädevate kandidaatide diskvalifitseerimist ja/või vähem pädevate kandidaatide töölevõtmist, vaid võivad avaldada kahjulikku mõju ka ameti antavate teaduslike hinnangute kvaliteedile;
                           
                        
            
         Eelarve haldamine ja finantsjuhtimine
      
      
         Hankemenetlused
      
      
                  3.
               
               
                  tunneb muret selle üle, et kontrollikoda leidis vigu hankemenetlustes, mis puudutavad olulist osa ameti 2009. aasta kogueelarvest; toonitab, et juba 2008. aastal leidis kontrollikoda selles küsimuses puudusi ning seda eelkõige hinnakriteeriumide ebasobivate hindamismeetodite ja valitud menetluste ebapiisava põhjendatuse osas;
               
            
                  4.
               
               
                  märgib eelkõige, et mitme suuremahulise, ligikaudu 30 000 000 euro suuruse infotehnoloogia raamlepingu hankemenetluses tegi amet 2009. aasta mitu viga menetluse avamisel, näiteks:
                  
                              i)
                           
                           
                              arvutusvead lepingu sõlmimisel kohaldatavate hindamiskriteeriumide hindamisel;
                           
                        
                              ii)
                           
                           
                              üks hindamiskomisjoni liige ei dokumenteerinud korralikult oma hindamist;
                           
                        
                              iii)
                           
                           
                              kvalifitseerimise kriteeriumide hindamismeetodi järjekindel järgimine ei olnud tõendatud ning meetod oli seega mitmeti tõlgendatav;
                           
                        
                              iv)
                           
                           
                              ei tehtud piisavalt kontrolle, et maandada vigade riski enne läbirääkimistega menetluse avamist, mis omakorda ei taganud parimat hinna ja kvaliteedi suhet, kuna lepingu sõlmimisel kohaldatavate kriteeriumide rakendamisel tehti vigu;
                           
                        
            
                  5.
               
               
                  märgib samuti, et kahe teise läbirääkimistega hankemenetluse puhul, mille väärtuseks oli 5 300 000 eurot ja 4 000 000 eurot ja mis hõlmas ainult ühte pakkujat, tehti jälle mitu viga menetluse avamisel, näiteks:
                  
                              i)
                           
                           
                              ei tehtud ametlikku ettepanekut pakkumuse esitamiseks;
                           
                        
                              ii)
                           
                           
                              eelnevalt ei koostatud hanke-eeskirjadega nõutavat tehnilist kirjeldust;
                           
                        
                              iii)
                           
                           
                              tehnilises kirjelduses ei määratletud enne läbirääkimiste algust selgelt kõiki hangitavaid tooteid;
                           
                        
                              iv)
                           
                           
                              ei loodud hindamiskomiteed;
                           
                        
                              v)
                           
                           
                              ei koostatud hindamisaruannet;
                           
                        
            
                  6.
               
               
                  märgib sellest tulenevalt, et amet ei täitnud asjakohaste hanke-eeskirjade eri nõudeid;
               
            
                  7.
               
               
                  ei pea vastuvõetavaks, et amet ei ole suutnud kehtestada kontrollisüsteemi, mis suudaks õigel ajal vältida või avastada ameti tehingute seaduslikkust ja korrektsust vähendavaid korduvaid vigu; nõuab seepärast tungivalt, et amet parandaks oma hankemenetluste kvaliteeti, et kõrvaldada kontrollikoja leitud puudused;
               
            
                  8.
               
               
                  kutsub ametit üles kehtestama mitmeaastase hankekava, millega tagatakse rangemad tehnilised ja menetluslikud kontrollmeetmed, ning esitama eelarve täitmisele heakskiidu andmise eest vastutavale institutsioonile selle kohta aruande 30. juuniks 2011;
               
            
                  9.
               
               
                  kutsub ametit üles tagama hankemenetluste tulemuste kontrollimise enne lepingute sõlmimist; ootab kontrollikoja leide arvestades, et alati koostatakse üksikasjalik tehniline kirjeldus;
               
            
         Assigneeringute ülekandmine
      
      
                  10.
               
               
                  tunneb muret asjaolu üle, et kontrollikoda teatas oma aruandes, et keskus kandis üle 19 500 000 euro väärtuses assigneeringuid (mis moodustab 38 % ameti kulukohustustest) ning et sellest summast oli ligi 14 800 000 eurot ette nähtud aasta lõpuks veel ellu viimata tegevuste jaoks (või mõnel juhul veel kätte saamata kaupade eest); toonitab, et kirjeldatud olukord viitab sellele, et ameti II eelarvejaotisest rahastatavate tegevuste (hooned, seadmed ja mitmesugused tegevuskulud) elluviimine toimub hilinemisega ja et amet ei järgi eelarve aastasuse põhimõtet; kaalus ameti vastust tähelepanekutele ja tervitab tema pingutusi summade ülekandmise vähendamiseks; soovitab ametil seda tegevust jätkata, et täielikult kohaldada aastasuse põhimõtet;
               
            
                  11.
               
               
                  juhib tähelepanu asjaolule, et kontrollikoda teatas ulatuslikust assigneeringute ülekandmisest juba eelnevatel eelarveaastatel, ja tunneb muret selle üle, et selline olukord on vastuolus aastasuse põhimõttega; märgib eelkõige, et 2008. aastal kanti eelarveassigneeringutest järgmisse eelarveaastasse üle 36 000 000 eurot (19,7 % 2008. aasta eelarvest) ja 9 700 000 euro (st 5,3 % 2008. aasta eelarvest) väärtuses assigneeringuid tühistati;
               
            
         Sissetulek tasudest
      
      
                  12.
               
               
                  kutsub ametit üles tagama paremat koordineerimist oma finants- ja teadusüksuste töös, et parandada tagasimaksenõuete lubamatult pikka viivitust; märgib asjaolu, et kontrollikoja aruandes leiti, et kümnest kontrollitud tagasimaksenõudest kaks (väärtusega 226 200 eurot ja 110 200 eurot) väljastati väga suure hilinemisega (vastavalt 21 ja viis kuud), mis on vastuolus ameti sise-eeskirjadega;
               
            
                  13.
               
               
                  rõhutab, et ameti eelarvet rahastatakse nii liidu eelarvest kui ka farmaatsiaettevõtete tasudest liidu turustusloa taotlemisel või pikendamisel; märgib siiski, et liidu eelarve osa moodustab kõigest 18,7 % kogueelarvest ning see on aastatega vähenenud – näiteks 2005. aastal oli liidu panus 22,7 %; rõhutab, et ameti kasutatava eelarve suurus oli 194 389 000 eurot;
               
            
         Valuutakursside lepingud
      
      
                  14.
               
               
                  ootab, et amet kujundaks heaperemehelikult oma pikaajalist poliitikat sõlmida vahetuskursi tähtpäevalepinguid, et kindlustada osa oma halduseelarvest naelsterlingi vahetuskursi ebasoodsa kõikumise vastu; ootab ametilt selliste tehingute haldamist, et hoida ära selline valuutakursi muutusest tulenev kahjum nagu 2009. aastal saadud 900 000 eurot; juhib tähelepanu asjaolule, et kontrollikoda on seda korduvalt märkinud; nõuab, et amet teavitaks Euroopa Parlamendi pädevat komisjoni viivitamatult oma rahaga seotud poliitika muutmisest; kavatseb rahaga seotud muudetud poliitikat tähelepanelikult jälgida;
               
            
                  15.
               
               
                  võtab teadmiseks ameti vastuse, et ameti auditi nõuandekomitee vaatas rahaga seotud poliitika läbi, võttis selle vastu ja kiitis ametlikult heaks; kutsub ametit üles esitama Euroopa Parlamendile enne 30. juunit 2011 ülevaate rahaga seotud muudetud poliitika rakendamise kohta;
               
            
         Tulemused
      
      
                  16.
               
               
                  peab ameti inimtervishoius kasutatavate ravimite alase teadusliku nõu andmise toetuseks loodud süsteemide nõuetekohasuse ja tulemuslikkuse hindamist ameti toimimise mõõtmise oluliseks vahendiks; võtab teadmiseks, et siseauditi talitus tegi auditid ja leidis eelnevaga seoses suuri puudusi;
               
            
         Huvide konfliktide haldamine
      
      
                  17.
               
               
                  peab lubamatuks, et amet ei kohalda asjakohaseid eeskirju tulemuslikult, mistõttu ei ole võimalik tagada, et inimtervishoius kasutatavate ravimite hindamist teevad sõltumatud eksperdid; juhib tähelepanu asjaolule, et ameti kohta koostatud siseauditi talituse mitmes varasemas auditi aastaaruandes sisaldunud kahtteist „väga tähtsat” soovitust ja üht „ülitähtsat” soovitust (millest enamikus käsitleti ekspertide sõltumatust) ei olnud 2009. aastal veel rakendatud, kusjuures kõige varasem soovitus on aastast 2005;
               
            
                  18.
               
               
                  võtab teadmiseks, et ameti endine tegevdirektor töötab nüüd konsultatsiooniettevõttes, mis annab muu hulgas ravimifirmadele nõu uute ravimite väljatöötamise ja nende turuleviimise aja lühendamise kohta; rõhutab, et see üleminek heidab mõningat kahtlust ameti tegelikule sõltumatusele; märgib, et Euroopa Liidu ametnike personalieeskirjade (6) artikkel 16 annab haldusnõukogule laialdase otsustusõiguse sellist tööd lubada või keelata; märgib, et haldusnõukogu otsustas pärast ameti endisele tegevdirektorile uueks tööks nõusoleku andmist kehtestada lõpuks piirangud seoses tema uue ja tulevase kutsetööga; kutsub sellegipoolest ametit üles esitama eelarve täitmisele heakskiidu andmise eest vastutavale asutusele 30. juuniks 2011 aruande, kus on loetletud kõik alates ameti loomisest aset leidnud võrreldavad juhtumid koos põhjalike selgitustega haldusnõukogu iga konkreetse otsuse kohta;
               
            
                  19.
               
               
                  peab lubamatuks, et amet ei järgi tulemuslikult oma tegevusjuhendit ega kehtesta haldusnõukogu liikmete ja komiteeliikmete, ekspertide ja ameti töötajate suhtes kohaldatavaid põhimõtteid ja suuniseid, mis käsitlevad sõltumatust ja konfidentsiaalsust; ootab, et amet hindaks enne toodetele projektimeeskonna juhtide määramist põhjalikult, kas töötajate deklareeritud huvid võivad mõjutada nende erapooletust ja sõltumatust; nõuab lisaks tungivalt, et amet dokumenteeriks ja hindaks oma kontrolle ning arhiveeriks asjasse puutuvad määramisotsused, mis tuleb teha ameti veebisaidil kättesaadavaks;
               
            
                  20.
               
               
                  rõhutab, et hindamiste puhul võivad võimalikest huvide konfliktidest tulenevad probleemid kahjustada ameti mainet;
               
            
                  21.
               
               
                  nõuab tungivalt, et amet teavitaks eelarve täitmisele heakskiidu andmise eest vastutavat institutsiooni meetmetest, mis ta on võtnud ekspertide sõltumatuse tagamiseks alates ameti loomisest;
               
            
                  22.
               
               
                  imestab, miks ameti raamatupidamise aastaaruannete kohta alates 2006. aastast koostatud kontrollikoja aruannetes ei ole märgitud ekspertide sõltumatuse hindamisega seotud puudusi;
               
            
                  23.
               
               
                  palub teavet selle kohta, kas ja kuidas benfluoreksi ravimirühma kuuluvate ravimitega tegelenud ekspertide ja töötajate sõltumatust kontrolliti ning kuidas kontrolliti nende deklareeritud huvisid;
               
            
         Inimtervishoius kasutatavate ravimite teaduslikku hindamist toetav kord
      
      
                  24.
               
               
                  peab lubamatuks, et amet lubab, et teave, mis esitatakse tootedokumentides inimtervishoius kasutatavate ravimite kohta, ei ole täielik; nõuab sellega seoses tungivalt, et amet tagaks, et peamine teave oleks lihtsasti kättesaadav ning kõik andmestike süsteemi käsitlevad asjakohased suunised kehtestatud;
               
            
                  25.
               
               
                  kutsub lisaks ametit üles vastavalt määrusele (EÜ) nr 726/2004 täiendama ja korrapäraselt ajakohastama Euroopa ekspertide andmebaasi ning teavitama eelarve täitmisele heakskiidu andmise eest vastutavat institutsiooni; nõuab samuti tungivalt, et amet võimaldaks SIAMEDi ja tooteinfo andmebaase teabe tõhusaks saamiseks;
               
            
         Ameti ja riiklike pädevate asutuste roll
      
      
                  26.
               
               
                  nõuab tungivalt, et amet teavitaks alates kokkuleppe jõustumisest eelarve täitmisele heakskiidu andmise eest vastutavat institutsiooni selle liikmesriikidega sõlmitud kokkuleppe tingimustest, mis käsitleb riiklike pädevate asutuste rolli ja ülesannete üleandmist komiteede, ekspertide ja hindamise sõltumatuse küsimustega tegelemisel, ning selle rakendamise tasemest, sealhulgas selle arengu üksikasjalik ajakava; on arvamusel, et amet vastutab olemasoleva, ekspertide huvide konfliktide kindlakstegemist ja lahendamist käsitleva korra rakendamise eest, kuni kõnealune kokkulepe liikmesriikidega on täielikult rakendatud;
               
            
         Teaduslikud nõuanded
      
      
                  27.
               
               
                  on rahul ameti püüetega anda rohkem teaduslikke nõuandeid uute ravimite väljatöötamise algetappidel, samuti kasutusele võetud meetmetega rahvatervise jaoks kriitilise tähtsusega ravimite hindamise kiirendamiseks ning telemaatikaprogrammide koostamise ja rakendamise kiirendamiseks;
               
            
         Personalijuhtimine
      
      
                  28.
               
               
                  kutsub ametit üles tagama, et ajutistele töötajatele ei antaks tundlikke ülesandeid; võtab teadmiseks asjaolu, et amet palkab ajutisi töötajaid (32 töötajat 2009. aastal), tingimusel et kandidaadid on läbinud lepinguliste töötajate testid, ja et mõned neist ajutistest töötajaist täidavad tundlikke ülesandeid või et mõnele neist on antud juurdepääs tundlikule teabele; rõhutab, et kui ajutistele töötajatele võimaldatakse tundlikule teabele juurdepääsu või kui ajutised töötajad ei tunne kohaldatavat korda, võib see tekitada julgeolekuriske;
               
            
                  29.
               
               
                  palub ametil tugevdada värbamisprotsessi ning tagada dokumentatsiooni nõuetekohane haldus; võtab teadmiseks asjaolu, et siseauditi talitus leidis sellega seotud puudusi; toonitab samuti, et värbamiskorra puudulik dokumentatsioon vähendab ameti võimalust vastata väidetele, mille kohaselt kandidaate ei kohelda võrdselt või töötajate töölevõtmist käsitlevad otsused on meelevaldsed; on samuti seisukohal, et piiratud konkurentsi puhul ei pruugi töölevõetud osutuda optimaalseks valikuks ning inim- ja rahaliste ressursside kasutamine võib olla ebatõhus;
               
            
         Siseaudit
      
      
                  30.
               
               
                  peab lubamatuks, et tegevdirektori 13. mai 2010. aasta kinnitavas avalduses ei ole ühtegi reservatsiooni, mis ei ole kooskõlas ameti poolt kinnitatud tegevusjuhendis võetud kohustusega, arvestades siseauditi talituse ja kontrollikoja kinnitavaid avaldusi;
               
            
                  31.
               
               
                  juhib tähelepanu asjaolule, et tegevdirektori aruanne peab sisaldama siseauditi talituse poolt eelarve täitmisele heakskiidu andmise eest vastutavale institutsioonile esitatud aruannete kokkuvõtet, mis sisaldab järgmist:
                  
                              i)
                           
                           
                              siseauditi talituse tehtud siseauditite arv ja liik;
                           
                        
                              ii)
                           
                           
                              kõik soovitused (sh need, mille amet võis tagasi lükata) ja
                           
                        
                              iii)
                           
                           
                              kõik nende soovituste alusel võetud meetmed,
                           
                        küsib, kas need nõuded olid eelmistel aastatel täidetud, ja palub ametil esitada eelarve täitmisele heakskiidu andmise eest vastutavale institutsioonile 30. juuniks 2011 siseauditi talituse aruanded alates 2007. aastast;
               
            
                  32.
               
               
                  võtab teadmiseks ameti algatuse esitada eelarve täitmisele heakskiidu andmise eest vastutavale institutsioonile ameti siseauditi aastaaruanne, mille on koostanud siseauditi talitus; on seisukohal, et see peaks olema seoses läbipaistvusega harilik tava, ning ootab, et seda tava järgivad kõik teised ametid;
               
            
                  33.
               
               
                  võtab teadmiseks, et siseauditi talituse 32 soovitusest on üks „ülitähtis” ja käsitleb eksperte hõlmavat rakenduskorda, kaksteist on „väga olulised” ja käsitlevad peamiselt personalijuhtimist, töötajate huvide konfliktide lahendamist ning muud korda, mis toetab inimtervishoius kasutatavate ravimite kohta teadusliku hinnangu andmist ametis; kutsub seepärast ametit üles teavitama eelarve täitmisele heakskiidu andmise eest vastutavat institutsiooni viivitamatult nende soovituste täpsest sisust; nõuab, et amet rakendaks kiiresti siseauditi talituse soovitusi ja annaks eelarve täitmisele heakskiidu andmise eest vastutavale institutsioonile 30. juuniks 2011 täieliku ülevaate nende soovituste nõuetekohaseks täitmiseks võetud ja rakendatud meetmetest; palub lisaks, et kontrollikoda jälgiks võetud meetmeid ning teavitaks eelarve täitmisele heakskiidu andmise eest vastutavat institutsiooni nende tõhususest;
               
            
         Meetmed, mida amet peab võtma 30. juuniks 2011
      
      
                  34.
               
               
                  nõuab tungivalt, et ameti tegevdirektor võtaks koostöös siseauditi talitusega ette kehtiva korra tulemusliku kasutuse põhjaliku kontrolli seoses töötajate ja ekspertide huvide konfliktide kindlakstegemise ja lahendamisega ning edastaks selle tulemused eelarve täitmisele heakskiidu andmise eest vastutavale institutsioonile 30. juuniks 2011;
               
            
                  35.
               
               
                  ootab, et haldusnõukogu võtaks kiiremas korras vastu tegevuskava hankemenetluse puuduste kõrvaldamiseks; palub eelkõige, et ameti tegevdirektor töötaks koostöös siseauditi talituse ja vastutava peadirektoraadiga välja nimetatud tegevuskava, mis sisaldab konkreetseid meetmeid ja rakendamise ajakava; ootab, et amet teavitaks eelarve täitmisele heakskiitu andmise eest vastutavat institutsiooni 30. juuniks 2011 konkreetsetest meetmetest;
               
            
                  36.
               
               
                  kutsub sellega seoses ametit üles teavitama eelarve täitmisele heakskiidu andmise eest vastutavat institutsiooni 30. juuniks 2011 kõigi nende probleemidega seoses võetud meetmetest ja tehtud parandustest;
               
            
                  37.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2011. aasta resolutsioonile (7) ametite tulemuste, finantsjuhtimise ja kontrolli kohta.
               
            
         (1)  ELT C 338, 14.12.2010, lk 28.
      
         (2)  EÜT L 248, 16.9.2002, lk 1.
      
         (3)  ELT L 136, 30.4.2004, lk 1.
      
         (4)  EÜT L 357, 31.12.2002, lk 72.
      
         (5)  ELT L 252, 25.9.2010, lk 164.
      
         (6)  EÜT L 56, 4.3.1968, lk 1.
      
         (7)  Vastuvõetud tekstid, P7_TA(2011)0163 (vt käesoleva Euroopa Liidu Teataja lk 269).